Vysoký tlak, lieky od bolesti.
Môže sa užívať Nalgesin pri užívani Prestance 5/5 pri liečbe vysokého tlaku.
Dobrý deň,
ďakujeme za Vašu otázku.
Medzi liekmi Nalgesin a Prestance boli zaznamenané viaceré klinicky stredne závažné interakcie, pri ktorých môže dôjsť k zhoršeniu funkcie obličiek či k zníženiu antihypertenzívneho účinku lieku Prestance. Nalgesin je nesteroidný protizápalový liek (NSAID), kde patrí aj napr. kyselina acetylsalicylová či ibuprofen. Liečivá z tejto skupiny nie sú vhodné pri liečbe vysokého krvného tlaku.
V prípade potreby tlmenia bolesti odporúčame použiť liek s účinnou látkou paracetamol (Paralen, Panadol).
Prajem pekný zvyšok dňa.
S pozdravom
Mgr. Emma Halás Haluščíková